### Resume

Sagen omhandler indkaldelse til åstedsforretning og ekspropriationsbemyndigelse til ekspropriering af arealer til cykelsti på [adresse],[adresse]. Byrådet gav den 23. november 2022, punkt nr. 199, anlægsbevilling på 2.260 mio. kr. til etablering af cykelsti på [adresse] i [adresse].

### Sagsfremstilling

Byrådet godkendte den 23. november 2022 punkt nr. 199, anlægsbevilling - trafiksikkerhedsplan 2021-2024 - handleplan 2023. Med dette blev prioriteringslisten for cykelstier 2023-2024 godkendt.

Etablering af cykelsti langs [adresse] vil skabe en sikker skolerute mellem det nye boligområde Michael Frederiksen og Petersmindeskolen.

Der etableres enkeltrettet cykelsti på begge sider af [adresse] fra [adresse] og til Hovertoften.

Ekspropriationen vedrører følgende matrikelnumre:

Uhre By, [adresse]: Matr. nr.: 3a, 3by, 3bx, 3bo, 6dt, 7rg, 7rh, 7ri, 7rk, 7rl, 7rm, 7rn, 7sx og 7qr.

Åstedsforrretningen forventes at strække sig over en dag.

Lovgrundlag

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevilling.

### Klima og resiliensvurdering

En forbedring af trafiksikkerheden for cyklister, ved etablering af en sammenhængende cykelsti langs [adresse], kan få flere til at benytte cyklen i stedet for bilen. Dette til gavn for klimaet og sundheden.

### Sagens videre forløb

Sagen skal behandles af Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at bemyndige Teknisk Udvalg til at træffe afgørelse om ekspropriation og servitutter for at kunne erhverve arealer fra matr. nr. 3a, 3by, 3bx og 3bo Uhre By, [adresse], jf. procedurereglerne i vejlovens §§ 94-123, som også betyder, at erstatningen kan fastsættes ved taksation, |
| at | der indkaldes til åstedsforretning med henblik på ekspropriation, |
| at | Teknisk Udvalg beslutter hvem fra udvalget, der deltager i åstedsforretningen, og |
| at | tidspunktet for åstedsforretningen aftales direkte med det/de udpegede udvalgsmedlem(mer). |

### Beslutning

Anbefalet.